ئەسخیلیۆس

ئەسخیلیۆس (٥٢٥ پ. ز – ٤٥٦ پێش زایین) شاعیر و نووسەری یۆنانی کۆن بووە. نزیکەی ٧٠–٩٠ شانۆنامەی نووسیوە. تەنھا شەش تراژیدیای بە تەواوی لەژیاندا ماوە. ئەسخیلیۆس سەرەتاییترینی سێ گەورەترین نووسەری یۆنانی بوو بۆ تراژیدیا. دوو کەسەکەی تر بریتی بوون لە سۆفۆکلێس و یۆریپیدس.

ئەرستۆ باسی لەوە کرد کە ئەسخیلیۆس کارەکتەری زیاتری بۆ شانۆنامەکانی زیاد کردووە. کارەکتەرەکانی قسەیان لەگەڵ یەکتر دەکرد نەک تەنھا بۆ کۆڕەکە. ئەمەش وای کرد کە دروستکردنی دراما لە نێوان کارەکتەرەکاندا ئاسانتر بێت.

یەکێک لە شانۆنامەکانی بە ناوی فارسەکان باس لە داگیرکردنی یۆنان بوو لەلایەن فارسەکانەوە. ئەسخیلیۆس لەم شەڕەدا شەڕی کردبوو. ئەو کەسانەی کە لە مێژووی یۆنان دەخوێنن، شانۆنامەکەی وەک سەرچاوەیەکی گرنگی زانیاری بەکاردەھێنن. شەڕەکە ئەوەندە گرنگ بوو بۆ یۆنانییەکان و بۆ ئەسخیلیۆس، کە نووسینەکەی سەر گۆڕەکەی تەنھا باس لە بەشداریکردنی دەکات لە سەرکەوتنی یۆنانییەکان لە شەڕی ماراسۆندا.

 سەرچاوەکان 

پۆل:نووسەرانی یۆنانی کۆن